5.4.2023
DA
Den Europæiske Unions Tidende
C 125/65 Onsdag den 14. september 2022
37. opfordrer Kommissionen og medlemsstaterne til at tilskynde til direkte inddragelse af de lokale og regionale myndigheder i forbindelse med udformningen og gennemførelsen af projekter, herunder ved at udarbejde detaljerede anvendelsesretningslinjer og opbygge deres kapacitet til at gennemføre det nye europæiske Bauhaus; opfordrer indtrængende de regionale og lokale myndigheder til at undersøge, hvordan lokale kulturinstitutioner kan drage fordel af at gennemføre principperne for det nye europæiske Bauhaus, navnlig for at mindske deres klimafodaftryk;
38. understreger i den henseende, at den forberedende foranstaltning vedrørende vidensstyringsplatformen for det nye europæiske Bauhaus (»New European Bauhaus Knowledge Management Platform«) i 2022-budgettet kan bidrage til at gøre vejledningen mere strømlinet og til at udveksle information om finansieringsmulighederne for potentielle ansøgere, og at den kan forlænges yderligere fra 2023;
39. understreger vigtigheden af, at lokale og regionale myndigheder har mere fleksibilitet til at eksperimentere med projekter vedrørende det nye europæiske Bauhaus, og understreger potentialet i at muliggøre lovgivningsmæssige »sandkasser«, der kan fremme innovation inden for den cirkulære økonomi og det nye europæiske Bauhaus;
40. mener, at det nye europæiske Bauhaus bør være en del af en bredere kulturaftale for Europa; fremhæver, at det nye europæiske Bauhaus bør udnytte og fremme det uudnyttede potentiale i de kulturelle og kreative sektorer og industrier, herunder kulturelle skabere, som drivkræfter for bæredygtig økonomisk vækst og som en kilde til innovative tjenester og produkter af høj kvalitet, ved at sikre inddragelse af de kulturelle og kreative sektorer og industrier, understøttet af målrettede retningslinjer, og ved at åbne op for nye muligheder for samarbejde, gensidig læring, kapacitetsopbygning og kulturel udveksling, samtidig med at de involverede sikres rimelige arbejdsvilkår og en rimelig aflønning; understreger, at den miljømæssige bæredygtighed af kulturelle arrangementer i forbindelse med det nye europæiske Bauhaus bør fremmes;
41. opfordrer Kommissionen til at give Parlamentet mulighed for at blive tættere inddraget i de relevante organer inden for rammerne af det nye europæiske Bauhaus, som f.eks. rundbordsmødet på højt plan;
42. opfordrer det fremtidige laboratorium for det nye europæiske Bauhaus til at bidrage til forskning og innovation inden for det nye europæiske Bauhaus' fokusområder; fremhæver behovet for, at laboratoriet for det nye europæiske Bauhaus fremsætter innovative anbefalinger, samarbejder med andre institutioner, nationale, regionale og lokale regeringer og interessenter, herunder civilsamfundet og samfundsgrupper, og fastsætter klare og gennemsigtige drifts- og rapporteringsregler i overensstemmelse med initiativet; opfordrer indtrængende Kommissionen til at fremskynde lanceringen af laboratoriet og udstyre det med tilstrækkelige ressourcer;
43. glæder sig over oprettelsen af festivalen og den årlige pris for det nye europæiske Bauhaus, som bør afspejle Unionens rige kulturelle mangfoldighed og søge synergier med andre relevante europæiske priser og arrangementer; fremhæver betydningen af at organisere arrangementer for det nye europæiske Bauhaus i hele Europa for at nå ud til flere mennesker og øge bevidstheden om initiativet, herunder gennem specifikke arrangementer, festivaler og oprettelsen af et europæisk år for det nye europæiske Bauhaus;
44. opfordrer Kommissionen til at planlægge destinationerne for de årlige festivaler for det nye europæiske Bauhaus og tage højde for de europæiske byer, som UNESCO har valgt som »verdenshovedstæder for arkitektur«; foreslår at afholde festivalen for det nye europæiske Bauhaus i disse EU-byer, der er udvalgt som verdenshovedstæder for arkitektur, for at styrke fremme af europæisk arkitektur og innovation;
45. opfordrer Kommissionen til at oprette og regelmæssigt ajourføre en offentlig, digital og lettilgængelig database over projekter og foranstaltninger vedrørende det nye europæiske Bauhaus med det formål at gøre resultaterne af initiativet mere synlige, videreudvikle det nye europæiske Bauhaus på grundlag af bedste praksis, herunder inden for den kulturelle sektor, og styrke videndeling, forskning og udvikling;
46. opfordrer til, at bestræbelserne med hensyn til kommunikation, bevidstgørelse og synlighed vedrørende det nye europæiske Bauhaus styrkes, samtidig med at flersprogetheden respekteres, med henblik på at øge borgernes viden om, støtte til og deltagelse i initiativet, navnlig gennem deltagerorienterede offentlige outreachaktiviteter, herunder gennem